text: 梁炳，號如星，北直隸保定府容城縣人，明朝政治人物。生平.萬曆四十一年，起補光山縣知縣，鹹有異政，五年四月行取考選，授廣西道御史，疏糾貪競邪臣尚寶司司丞孫善繼、刑部員外李騰蛟、南京禮部尚書董其昌，時魏璫用事，公屢抗疏不報，六年巡視光祿寺，七年八月以殿工加升一級，升太僕寺少卿，照舊管事。崇禎元年二月，巡按山西。二年四月以閹黨被削籍。崇禎四年，監察貴州鄉試，革除以前弊端。七年，奉命賑撫陝西，活饑民數萬。八年，升山西潞安道參政，知府與王府相爭而縱兵，挾官錢糧，梁炳與巡撫定製度，從而使兵無譁變。十年，升山西按察使。十一年遷河南右布政使，管守道事。不久，遷左布政使。十五年，時流寇方熾，糧餉不敷，公擁孤城誓守，賊不能下，乃決河灌城，公僅以身免，退守延津。御史舉其守城功，議擢京卿，告病致仕歸。公前後蒞臨官三十餘年，特立寡援，聲震朝野。居家敝廬，僅蔽風雨，好鼓舞后進，邃天人性命之學，晚甘恬退，年九十而終，人以為香山、洛社也，祀鄉賢。墓在白塔村北，有孫徵君志銘。
metadata: erhwenkuo/wikipedia-zhtw
metadata: 梁炳
metadata: https://zh.wikipedia.org/wiki?curid=7512349